Source: https://www.zakonypreludi.sk/zz/1949-268
Timestamp: 2019-10-23 21:49:11+00:00

Document:
268/1949 Zb. Zákon o matrikách | Aktuálne znenie
Zákon č. 268/1949 Zb.Zákon o matrikách
(v znení č. 161/1950 Zb., 8/1955 Zb., 34/1958 Zb., 93/1958 Zb., 41/1993 Z. z.)
Čiastka 86/1949
Platnosť od 27.12.1949 do31.12.1994
Účinnosť od 15.02.1993 do31.12.1994
Zrušený 154/1994 Z. z.
§ 1. - Účel matriky.
§ 2. - Obsah matriky.
Pôsobnosť v matričných veciach. (§ 3 - § 6)
Všeobecné zásady pre vedenie matriky. (§ 7 - § 9)
A. Kniha narodení. (§ 10)
B. Kniha manželstiev. (§ 11)
C. Kniha úmrtí. (§ 12)
Oznamovacia povinnosť. (§ 13 - § 25)
§ 29. - Zrušovacie ustanovenia.
§ 30. - Účinnosť a vykonanie.
Aktuálne znenie 15.02.1993 - 31.12.1994
(1) Do matriky sa zapisujú narodenia, uzavretia manželstiev, úmrtia a iné skutočnosti rozhodné pre zistenie a overenie osobného stavu.
(2) Matrika a úradné výpisy z nej sú verejnými listinami.
(1) Príslušný je miestny národný výbor, v obvode ktorého sa osoba narodila alebo zomrela alebo bolo uzavreté manželstvo.
(2) Ak sa narodí alebo zomrie osoba za cesty v dopravnom prostriedku, je pre príslušnosť miestneho národného výboru smerodajné miesto, kde došlo k vyloženiu narodenej alebo zomretej osoby z dopravného prostriedku.
(1) Matrika sa vedie v prvopise.
(2) Prvopis matriky zostane v úschove miestneho národného výboru. Odpis matriky za bežný rok zašle miestny národný výbor bezprostredne nadriadenému národnému výboru.
Listiny, ktoré výlučne slúžia ako doklad pre zápis alebo zmenu zápisu narodenia, uzavretia manželstva alebo úmrtia, uschová miestny národný výbor vo sbierke listín. Namiesto odpisu matriky zašle po uplynutí bežného roku výkonný orgán miestneho národného výboru povereného vedením matrík výkonnému orgánu bezprostredne nadriadeného národného výboru listiny, ktoré slúžia ako doklad pre zápis alebo zmenu zápisu narodenia, uzavretia manželstva alebo úmrtia.
a) meno, priezvisko a pohlavie dieťaťa,
b) deň, mesiac, rok a miesto narodenia dieťaťa, ako i časové poradie narodenia, ak ide o dieťa narodené spolu s druhým (dvojčatá) alebo s viac deťmi,
c) štátne občianstvo dieťaťa,
d) meno a priezvisko, deň, mesiac, rok, miesto narodenia, povolanie a bydlisko rodičov, ako i mená a priezviská starých rodičov,
e) dohoda rodičov o priezvisku ich dieťaťa, ak majú rodičia rôzne priezviská,
f) dátum zápisu.
(1) Do knihy manželstiev sa zapisuje:
a) meno a priezvisko, deň, mesiac, rok a miesto narodenia, štátne občianstvo, stav, povolanie a bydlisko snúbencov,
b) deň, mesiac a rok uzavretia manželstva,
c) meno a priezvisko, deň, mesiac, rok, miesto narodenia a povolanie rodičov snúbencov,
d) meno a priezvisko, povolanie a bydlisko svedkov,
e) priezvisko, o ktorom sa snúbenci dohodli, že ho budú užívať,
f) priezvisko, o ktorom sa snúbenci, ktorí si ponechali svoje doterajšie priezviská, dohodli pre deti, ktoré z manželstva sa narodia,
(2) Skutočnosti uvedené v odseku 1 sa zapíšu bezodkladne po uzavretí manželstva na podklade zápisnice o tom spísanej.
a) meno a priezvisko, povolanie, stav, bydlisko, deň, mesiac, rok a miesto narodenia zomretého,
b) hodina, deň, mesiac, rok a miesto úmrtia,
c) meno a priezvisko manžela,
d) meno a priezvisko rodičov zomretého,
e) príčina smrti,
f) dátum a miesto pochovania,
(1) Narodenie je povinná oznámiť osoba, ktorá pri pôrode pôsobila (lekár, pôrodná asistentka a pod.), a ak niet takej osoby, jeden z rodičov.
(2) Narodenie treba oznámiť do 7 všedných dní, narodenie mŕtveho dieťaťa najneskoršie nasledujúci všedný deň; matka môže splniť oznamovaciu povinnosť i po týchto lehotách, len čo je schopná oznámenie urobiť.
(1) Ak nájde niekto dieťa, ktoré nie je schopné urobiť údaje potrebné na zistenie svojej totožnosti, je povinný to bezodkladne oznámiť miestnemu národnému výboru, v ktorého obvode sa dieťa našlo. Miestny národný výbor vykoná potrebné vyšetrenie za účelom zistenia totožnosti dieťaťa a podľa jeho výsledku zariadi zápis do knihy narodení.
(2) Ustanovenia odseku 1 platia primerane pri nájdení mŕtvoly.
(1) Ak uzavrú rodičia manželstvo po narodení svojho dieťaťa a ak bolo pre ich ostatné deti určené iné priezvisko, oznámi miestny národný výbor, v ktorého obvode bolo manželstvo uzavreté, zmenu priezviska tohto dieťaťa miestnemu národnému výboru, kde je dieťa zapísané.
(2) Ustanovenie odseku 1 platí obdobne, ak uzavrie manželstvo matka dieťaťa, ktorého otec nie je známy, a ak sa dohodnú manželia, že priezvisko určené pre ich ostatné deti ponesie i toto dieťa.
(1) Zmeny zápisov a dodatočné zápisy v matrike sa vykonávajú podľa verejných listín z úradnej povinnosti alebo na žiadosť.
(2) Na žiadosť osoby, ktorej meno alebo priezvisko českého alebo slovenského pôvodu je zapísané v matrike pravopisne nesprávne, zmení sa zápis v shode s pravidlami českého alebo slovenského jazyka.
Zápisy týkajúce sa štátnych občanov Slovenskej republiky v cudzine
(1) Narodenia, uzavretia manželstiev a úmrtia štátnych občanov Slovenskej republiky na území cudzieho štátu sa zapisujú do osobitnej matriky.
(2) Osobitnú matriku vedie Obvodný úrad Bratislava I.
(3) Zápisy sa vykonávajú na základe úradných oznámení zastupiteľských úradov Slovenskej republiky, výpisov zasielaných cudzími štátmi v rámci výmeny matrík alebo žiadostí na základe predložených cudzozemských verejných listín.
(1) Ak nemožno za stavu brannej pohotovosti štátu vykonávať zápisy podľa ustanovení tohto zákona, zapisujú sa narodenia detí vojenských osôb v činnej službe, uzavretia manželstva osôb, z ktorých aspoň jedna je vojenskou osobou v činnej službe, a úmrtia vojenských osôb v činnej službe do osobitných matrík, vedených orgánmi vojenskej správy. Podrobnosti určia smernice, ktoré vydá Ministerstvo národnej obrany po dohode s Ministerstvom vnútra.
(2) Vykonávanie matričných zápisov, týkajúcich sa vojnových zajatcov, prislúcha vojenskej správe.
(3) Minister vnútra vydá po dohode s ministrom národnej obrany nariadením predpisy o vedení matrík pre civilné osoby a o zápisoch v nich v čase stavu brannej pohotovosti štátu, ak nebude možno postupovať podľa ustanovení tohto zákona.
(1) Žiadosť o výpis z matriky a prvý výpis z matriky sú oslobodené od poplatkov a dávok.
(2) Poplatky za druhý a ďalší výpis, ako i oslobodenie od nich, určí Ministerstvo financií vyhláškou v Úradnom liste po dohode so Štátnym úradom plánovacím.
(1) Matriky vedené podľa doterajších predpisov sa uzavrú ku dňu začiatku účinnosti tohto zákona.
(2) Overené výpisy z matrík uvedených v predchádzajúcom odseku vydávajú miestne národné výbory, vykonávajúce matričnú pôsobnosť. Príslušným je miestny národný výbor, v ktorého obvode je sídlo orgánu vedúceho dosiaľ matriky.
(3) Výpisy z vojenských matrík vydáva od 11. augusta 1950 Ústredný národný výbor hlavného mesta Prahy.
1. cis. patent zo dňa 20. februára 1784, o vedení matrík narodených, sobášených a zomretých farskými úradmi,
2. dvorský dekrét zo dňa 19. júla 1784, o jednotnom postupe pri vedení matrík,
3. dvorský dekrét zo dňa 15. septembra 1786, o vedení matrík humanitnými ústavmi, nemocnicami, pôrodnicami a nálezincami,
4. dvorský dekrét zo dňa 6. októbra 1788, o zápise svedkov krstu na mieste krstu,
5. dvorský dekrét zo dňa 30. apríla 1789, ktorým sa určujú formuláre krstných, sobášnych a úmrtných listov,
6. dekrét dvorskej kancelárie zo dňa 9. augusta 1810, č. 34 sb. zák. pol., o zápise kmotrov do krstných matrík,
7. dekrét dvorskej kancelárie zo dňa 25. júla 1811, č. 10.716, o doplnení poškodených a obnovení stratených matrík,
8. dekrét dvorskej kancelárie zo dňa 22. mája 1812, č. 59 sb. zák. pol., o zápise dňa narodenia vedľa dňa krstu do osobitnej rubriky matriky,
9. dekrét dvorskej kancelárie zo dňa 21. októbra 1813, č. 49 sb. zák. pol., o vedení matrík narodených,
10. dekrét dvorskej kancelárie zo dňa 13. januára 1814, č. 7 sb. zák. pol., ktorým sa vydáva dodatok k poučeniu o vedení matrík narodených,
11. dvorský dekrét zo dňa 1. januára 1816, o zápise mena krstiaceho kňaza,
12. dekrét dvorskej kancelárie zo dňa 2. júla 1825, č. 63 sb. zák. pol., o zápise mena pôrodnej asistentky do krstnej matriky,
13. dekrét dvorskej kancelárie zo dňa 26. novembra 1829, č. 141 sb. zák. pol., ktorým bolo udelené nekatolíckym duchovným správcom oprávnenie viesť krstné, sobášne a úmrtné matriky,
14. dvorský dekrét zo dňa 20. januára 1831, o vedení matrík v nemocniciach Milosrdných bratov,
15. dekrét dvorskej kancelárie zo dňa 18. júla 1834, č. 83 sb. zák. pol., o vystavovaní krstných listov (vysvedčení) pre deti legitimované nasledujúcim sobášom,
16. dekrét dvorskej kancelárie zo dňa 27. júna 1835, č. 97 sb. zák. pol., o zápise kmotrov a svedkov do krstných a sobášnych matrík a otcov nemanželských dietok do krstných matrík, ako aj o duplikátoch krstných a sobášnych matrík,
17. dekrét dvorskej kancelárie zo dňa 19. februára 1836, č. 38 sb. zák. pol., o rozšírení doterajších predpisov o úschove krstných a sobášnych matrík aj na úmrtné matriky,
18. gub. dekrét zo dňa 2. januára 1840, č. 2 čes. prov. sb. zák., ktorým sa vydávajú ustanovenia, ako majú postupovať duchovní správcovia pri zápise pôrodných asistentiek do krstnej matriky,
19. gub. dekrét zo dňa 21. novembra 1843, č. 297 čes. prov. sb. zák., o určení osôb, ktoré sú povinné hlásiť narodenia, sobáše a úmrtia židov na zápis do matrík,
20. dekrét dvorskej kancelárie zo dňa 5. apríla 1844, č. 799 sb. zák. súd., o dodatočných zápisoch do matriky,
21. gub. nariadenie zo dňa 28. februára 1845, č. 61 čes. prov. sb. zák. o vedení rodných matrík židov,
22. výnos Ministerstva vnútra zo dňa 30. januára 1849, č. 107 dopl. r. z., ohľadne dočasných opatrení, pokiaľ ide o pomery nekatolíkov (evanjelikov),
23. nariadenie zo dňa 25. augusta 1860, č. 210 r. z., o registrácii prípadov narodení a úmrtí civilných osôb na námorných lodiach,
24. zákon zo dňa 10. júla 1868, č. 2 r. z. z roku 1869, o preukaznej moci rodných, sobášnych a úmrtných matrík židov,
25. zákon zo dňa 9. apríla 1870, č. 51 r. z., o sobášoch osôb, ktoré neprislúchajú k žiadnej zákonom uznanej cirkvi alebo náboženskej spoločnosti, a o vedení rodných, sobášnych a úmrtných matrík takých osôb,
26. nariadenie zo dňa 20. októbra 1870, č. 128 r. z., týkajúce sa zariadenia a vedenia rodných, sobášnych a úmrtných matrík osôb, neprislúchajúcich k žiadnej zákonom uznanej cirkvi alebo náboženskej spoločnosti,
27. nariadenie zo dňa 8. novembra 1877, č. 100 r. z., o zariadení a vedení rodných, sobášnych a úmrtných matrík pre členov cirkvi starokatolíckej,
28. nariadenie zo dňa 26. novembra 1882, č. 167 r. z., o zriadení a vedení rodných, sobášnych a úmrtných matrík pre členov ochranovskej cirkvi,
29. zák. čl. XXXIII/1894, o štátnych matrikách,
30. zák. čl. XXXVI/1904, o zmene zák. čl. XXXIII/1894 o štátnych matrikách,
31. nariadenie č. 2600/1906 B. M. (uh. M. vnútra), o evidencii a preukazovaní prípadov narodení a úmrtí za plavby na námorných lodiach,
32. nariadenie č. 80 000/1906 B. M. (uh. M. vnútra), o úprave vedení štátnych matrík, 33. nariadenie č. 80 001/1906 B. M. (uh. M. vnútra), ktorým sa vydáva inštrukcia o prihlasovaní prípadov narodení a úmrtí vo verejných civilných ústavoch,
34. nariadenie č. 80 002/1906 B. M. (uh. M. vnútra), o vystavovaní rodinných zpráv,
35. nariadenie č. 12.198/1911 B. M. (uh. M. vnútra), ktorým sa mení § 124 matričnej inštrukcie,
36. nariadenie č. 99.156/1914 B. M. (uh. M. vnútra), ktorým sa mení postup, ako treba zaznamenávať do matriky legitimovanie dieťaťa, ktoré nastalo legitimačným sobášom,
37. § 3, č. 6 vládneho nariadenia zo dňa 4. mája 1920, č. 321 Sb., ktorým sa upravuje verejná správa okrem súdnej správy a rozširuje pôsobnosť československých zákonov a nariadení z odboru onej správy na Hlučínsku,
38. vládne nariadenie zo dňa 6. novembra 1941, č. 434 Sb., o oznamovacej povinnosti matričných úradov ohlasujúcim úradom,
39. vládne nariadenie zo dňa 30. júna 1942, č. 291 Sb., o poplatkoch za vydávanie úplných výpisov z cirkevných matrík.

References: § 1

§ 2
 § 6
 § 9
 § 25

§ 29

§ 30
 § 124
 § 3